b'\n_START_ARTICLE_\n139 Jueva\n_START_SECTION_\nOdkritje\n_START_PARAGRAPH_\nAsteroid je odkril kanadsko - ameri\xc5\xa1ki astronom James Craig Watson (1838 \xe2\x80\x93 1880) 10. oktobra 1874 . Jueva je prvi asteroid, ki je bil odkrit na kitajskem ozemlju. Odkritje je bilo opravljeno v Pekingu. Odkritelj je bil na Kitajskem zaradi opazovanja prehoda Venere preko Son\xc4\x8deve ploskve. Med pripravami na opazovanje je Watson odkril nov asteroid. Po odkritju je svojim gostiteljem predlagal, da mu dajo tudi ime. Imenovali so ga \xe7\x91\x9e\xe8\x8f\xaf\xe6\x98\x9f, kar pomeni\xc2\xa0\xc2\xbbkitajska zvezda sre\xc4\x8de\xc2\xab.\n_START_SECTION_\nLastnosti\n_START_PARAGRAPH_\nAsteroid Jueva obkro\xc5\xbei Sonce v 4,65 letih. Njegova tirnica ima izsrednost 0,173, nagnjena pa je za 10,902\xc2\xb0 proti ekliptiki. Njegov premer je 156,6\xc2\xa0km, okoli svoje osi pa se zavrti v 20,991 h . Verjetno je sestavljen iz enostavnih ogljikovih snovi.'